'n Voorstelling deur geel blomme van die "Meesters" se embleem voor die klubhuis
Die negende (syfer 3) putjie.
Die **Amerikaanse Meesterstoernooi** (gewoonlik **The Masters** genoem), of die **US Masters** buite Noord-Amerika, is een van die vier Grand Slam-Amerikaanse professionele gholftoernooie. Die toernooi word elke jaar in April by die *Augusta National Golf Club*, 'n privaat gholfklub in Augusta, Georgia, aangebied. Behalwe vir 'n reuse kontantprys, kry die wenner ook 'n besonderse groen sportbaadjie, wat gesog is onder professionele gholfspelers.

Die toernooi het 'n paar tradisies. Die Kampioene-dinee, wat in 1952 deur Ben Hogan ingewy is, word die Dinsdag voor elke toernooi gehou en is slegs oop vir kampioene en sekere bestuurslede van die Augusta National Golf Club. Vanaf 1963 het die legendariese gholfspelers, meestal voormalige kampioene, op die oggend van die eerste ronde 'n eregbofhou geslaan om die spel te begin. Dit sluit in Fred McLeod, Jock Hutchinson, Gene Sarazen, Sam Snead, Byron Nelson, Arnold Palmer, Jack Nicklaus en Gary Player. Sedert 1960 word 'n semi-sosiale kompetisie op die syfer-3-baan die Woensdag, die dag voor die eerste ronde, gespeel.

Geskiedenis
-----------

Die Meesters is ingestel deur die amateurkampioen Bobby Jones en die beleggingsbankier Clifford Roberts. Ná sy *grand slam* in 1930 het Jones die voormalige plantkwekery aangeskaf en saam met die baanargitek Alister MacKenzie die Augusta National ontwerp. Die toernooi is die eerste keer in 1934 gehou as 'n amptelike geldbyeenkoms op die PGA-toer, die Europese toer en die Japannese gholftoer. Die veld van spelers is kleiner as dié van die ander groot kampioenskappe, omdat dit 'n uitnodigingsgeleentheid is wat deur die Augusta Nasionale Gholfklub aangebied word.

Die Augusta National-baan het die eerste keer in 1933 geopen en is baie keer deur verskillende argitekte aangepas. Onder die veranderinge: setperke is omvorm en by geleentheid heeltemal herontwerp, sandkuile is bygevoeg, waterhindernisse is uitgebrei, nuwe bowwe is gebou, honderde bome is aangeplant en verskeie heuwels geïnstalleer.

Die Groot Drie van Arnold Palmer, Gary Player en Jack Nicklaus het die Meesters van 1960 tot 1978 oorheers en die byeenkoms 11 keer in dié tydperk gewen. Nadat hy in 1958 met slegs een hou gewen het, het Palmer onder onvergeetlike omstandighede in 1960 weer met een hou gewen. Palmer was een hou agter Ken Venturi in die 1960-toernooi, en het op die laaste twee putjies voëltjies aangeteken om die oorhand te kry. Palmer sou in 1962 en 1964 nog twee Meesters wen.

 Jack Nicklaus tydens die 2006 syfer-3-kompetisie

Vorige wenners
--------------

| Jaar | Kampioen | Land | Syfer | Marge |
| --- | --- | --- | --- | --- |
| 2022 | Scottie Scheffler | Vlag van Verenigde State van Amerika VSA | -10 | 3 |
| 2021 | Hideki Matsuyama | Vlag van Japan Japan | -10 | 1 |
| 2020 | Dustin Johnson | Vlag van Verenigde State van Amerika VSA | -20 | 5 |
| 2019 | Tiger Woods | Vlag van Verenigde State van Amerika VSA | -13 | 1 |
| 2018 | Patrick Reed | Vlag van Verenigde State van Amerika VSA | -15 | 4 |
| 2017 | Sergio Garcia | Vlag van Spanje Spanje | -9 | Uitspeel (2) |
| 2016 | Danny Willett | Vlag van Engeland Engeland | -5 | 3 |
| 2015 | Jordan Spieth | Vlag van Verenigde State van Amerika VSA | -18 | 4 |
| 2014 | Bubba Watson | Vlag van Verenigde State van Amerika VSA | -8 | 3 |
| 2013 | Adam Scott |  Australië | -9 | Uitspeel (2) |
| 2012 | Bubba Watson | Vlag van Verenigde State van Amerika VSA | -10 | Uitspeel (2) |
| 2011 | Charl Schwartzel | Vlag van Suid-Afrika Suid-Afrika | -14 | 2 |
| 2010 | Phil Mickelson | Vlag van Verenigde State van Amerika VSA | -16 | 3 |
| 2009 | Ángel Cabrera | Vlag van Argentinië Argentinië | -12 | Uitspeel (3) |
| 2008 | Trevor Immelman | Vlag van Suid-Afrika Suid-Afrika | -8 | 3 |
| 2007 | Zach Johnson | Vlag van Verenigde State van Amerika VSA | +1 | 2 |
| 2006 | Phil Mickelson | Vlag van Verenigde State van Amerika VSA | -7 | 2 |
| 2005 | Tiger Woods | Vlag van Verenigde State van Amerika VSA | -12 | Uitspeel (2) |
| 2004 | Phil Mickelson | Vlag van Verenigde State van Amerika VSA | -9 | 1 |
| 2003 | Mike Weir |  Kanada | -7 | Uitspeel (2) |
| 2002 | Tiger Woods | Vlag van Verenigde State van Amerika VSA | -12 | 3 |
| 2001 | Tiger Woods | Vlag van Verenigde State van Amerika VSA | -16 | 2 |
| 2000 | Vijay Singh | Vlag van Fidji Fidji | -10 | 3 |
| 1999 | José María Olazábal | Vlag van Spanje Spanje | -8 | 2 |
| 1998 | Mark O'Meara | Vlag van Verenigde State van Amerika VSA | -9 | 1 |
| 1997 | Tiger Woods | Vlag van Verenigde State van Amerika VSA | -18 | 12 |
| 1996 | Nick Faldo | Vlag van Engeland Engeland | -12 | 5 |
| 1995 | Ben Crenshaw | Vlag van Verenigde State van Amerika VSA | -14 | 1 |
| 1994 | José María Olazábal | Vlag van Spanje Spanje | -9 | 2 |
| 1993 | Bernhard Langer | Vlag van Duitsland Duitsland | -11 | 4 |
| 1992 | Fred Couples | Vlag van Verenigde State van Amerika VSA | -13 | 2 |
| 1991 | Ian Woosnam | Vlag van Wallis Wallis | -11 | 1 |
| 1990 | Nick Faldo | Vlag van Engeland Engeland | -10 | Uitspeel (2) |
| 1989 | Nick Faldo | Vlag van Engeland Engeland | -5 | Uitspeel (2) |
| 1988 | Sandy Lyle | Vlag van Skotland Skotland | -7 | 1 |
| 1987 | Larry Mize | Vlag van Verenigde State van Amerika VSA | -3 | Uitspeel (3) |
| 1986 | Jack Nicklaus | Vlag van Verenigde State van Amerika VSA | -9 | 1 |
| 1985 | Bernhard Langer | Vlag van Duitsland Duitsland | -6 | 2 |
| 1984 | Ben Crenshaw | Vlag van Verenigde State van Amerika VSA | -11 | 2 |
| 1983 | Seve Ballesteros | Vlag van Spanje Spanje | -8 | 4 |
| 1982 | Craig Stadler | Vlag van Verenigde State van Amerika VSA | -4 | Uitspeel (2) |
| 1981 | Tom Watson | Vlag van Verenigde State van Amerika VSA | -8 | 2 |
| 1980 | Seve Ballesteros | Vlag van Spanje Spanje | -13 | 4 |
| 1979 | Fuzzy Zoeller | Vlag van Verenigde State van Amerika VSA | -8 | Uitspeel (3) |
| 1978 | Gary Player | Vlag van Suid-Afrika Suid-Afrika | -11 | 1 |
| 1977 | Tom Watson | Vlag van Verenigde State van Amerika VSA | -12 | 2 |
| 1976 | Raymond Floyd | Vlag van Verenigde State van Amerika VSA | -17 | 8 |
| 1975 | Jack Nicklaus | Vlag van Verenigde State van Amerika VSA | -12 | 1 |
| 1974 | Gary Player | Vlag van Suid-Afrika Suid-Afrika | -10 | 2 |
| 1973 | Tommy Aaron | Vlag van Verenigde State van Amerika VSA | -5 | 1 |
| 1972 | Jack Nicklaus | Vlag van Verenigde State van Amerika VSA | -2 | 3 |
| 1971 | Charles Coody | Vlag van Verenigde State van Amerika VSA | -9 | 2 |
| 1970 | Billy Casper | Vlag van Verenigde State van Amerika VSA | -9 | Uitspeel (2) |
| 1969 | George Archer | Vlag van Verenigde State van Amerika VSA | -7 | 1 |
| 1968 | Bob Goalby | Vlag van Verenigde State van Amerika VSA | -11 | 1 |
| 1967 | Gay Brewer | Vlag van Verenigde State van Amerika VSA | -8 | 1 |
| 1966 | Jack Nicklaus | Vlag van Verenigde State van Amerika VSA | E | Uitspeel (3) |
| 1965 | Jack Nicklaus | Vlag van Verenigde State van Amerika VSA | -17 | 9 |
| 1964 | Arnold Palmer | Vlag van Verenigde State van Amerika VSA | -12 | 6 |
| 1963 | Jack Nicklaus | Vlag van Verenigde State van Amerika VSA | -2 | 1 |
| 1962 | Arnold Palmer | Vlag van Verenigde State van Amerika VSA | -8 | Uitspeel (3) |
| 1961 | Gary Player | Vlag van Suid-Afrika Suid-Afrika | -8 | 1 |
| 1960 | Arnold Palmer | Vlag van Verenigde State van Amerika Verenigde State | -6 | 1 |
| 1959 | Art Wall, Jr. | Vlag van Verenigde State van Amerika Verenigde State | -4 | 1 |
| 1958 | Arnold Palmer | Vlag van Verenigde State van Amerika Verenigde State | -4 | 1 |
| 1957 | Doug Ford | Vlag van Verenigde State van Amerika Verenigde State | -5 | 3 |
| 1956 | Jack Burke, Jr. | Vlag van Verenigde State van Amerika Verenigde State | +1 | 1 |
| 1955 | Cary Middlecoff | Vlag van Verenigde State van Amerika Verenigde State | -9 | 7 |
| 1954 | Sam Snead | Vlag van Verenigde State van Amerika Verenigde State | +1 | Uitspeel (2) |
| 1953 | Ben Hogan | Vlag van Verenigde State van Amerika Verenigde State | -14 | 5 |
| 1952 | Sam Snead | Vlag van Verenigde State van Amerika Verenigde State | -2 | 4 |
| 1951 | Ben Hogan | Vlag van Verenigde State van Amerika Verenigde State | -8 | 2 |
| 1950 | Jimmy Demaret | Vlag van Verenigde State van Amerika Verenigde State | -5 | 2 |
| 1949 | Sam Snead | Vlag van Verenigde State van Amerika Verenigde State | -6 | 3 |
| 1948 | Claude Harmon | Vlag van Verenigde State van Amerika Verenigde State | -9 | 5 |
| 1947 | Jimmy Demaret | Vlag van Verenigde State van Amerika Verenigde State | -7 | 2 |
| 1946 | Herman Keiser | Vlag van Verenigde State van Amerika Verenigde State | -6 | 1 |
| 1945 | Toernooi nie in 1943–1945 gehou nie weens die Tweede Wêreldoorlog |
| 1944 |
| 1943 |
| 1942 | Byron Nelson | Vlag van Verenigde State van Amerika Verenigde State | -8 | Uitspeel (2) |
| 1941 | Craig Wood | Vlag van Verenigde State van Amerika Verenigde State | -8 | 3 |
| 1940 | Jimmy Demaret | Vlag van Verenigde State van Amerika Verenigde State | -8 | 4 |
| 1939 | Ralph Guldahl | Vlag van Verenigde State van Amerika Verenigde State | -9 | 1 |
| 1938 | Henry Picard | Vlag van Verenigde State van Amerika Verenigde State | -3 | 2 |
| 1937 | Byron Nelson | Vlag van Verenigde State van Amerika Verenigde State | -5 | 2 |
| 1936 | Horton Smith | Vlag van Verenigde State van Amerika Verenigde State | -3 | 1 |
| 1935 | Gene Sarazen | Vlag van Verenigde State van Amerika Verenigde State | -6 | Uitspeel (2) |
| 1934 | Horton Smith | Vlag van Verenigde State van Amerika Verenigde State | -4 | 1 |

Tradisies
---------

Die toernooi het 'n aantal tradisies, wat jaar-na-jaar getrou uitgevoer word.

### Die Groen Baadjie

Sedert 1949 word 'n groen baadjie aan die kampioen toegeken, wat dit 'n jaar na sy oorwinning aan die klub moet teruggee, hoewel dit sy persoonlike eiendom bly en saam met ander kampioene se baadjies in 'n spesiaal aangewese kleedkamer gebêre word. In die meeste gevalle mag slegs 'n eerste en die huidige kampioen sy baadjie van die klubterrein verwyder. 'n Gholfspeler wat die byeenkoms herhaaldelik wen, gebruik dieselfde groen baadjie wat toegeken is met sy eerste oorwinning (tensy hy weer met 'n nuwe baadjie uitgerus moet word).

### Openingsbofhou

Sedert 1963 was die gewoonte in meeste jare om die toernooi te begin met 'n ere-bofhou op die eerste putjie, gewoonlik deur een of meer legendariese spelers. Die oorspronklike eregaste was Jock Hutchison en Fred McLeod; hierdie twee het elke toernooi vanaf 1963 tot 1973 geopen.

In 2007, 2008 en 2009 neem Arnold Palmer die ere-opening waar. By die Meestertoernooie van 2010 en 2011 het Jack Nicklaus hom by Palmer aangesluit as 'n ere-medebeginner vir die geleentheid. In 2012 het Gary Player by hulle aangesluit. Palmer het in Maart 2016 aangekondig dat 'n langdurige skouerprobleem hom sou verhoed om aan die 2016-afslaan deel te neem. Palmer was egter steeds teenwoordig vir die seremonie.

Na die dood van Palmer in 2016 het die 2017- seremonie hulde aan hom gebring; sy groen baadjie is oor 'n leë wit stoel gedrapeer, terwyl almal wat aanwesig was, 'Arnie's Army'-lapelwapens gedra het.

### Kampioene-dinee

Die *Champions' Dinner* word elke jaar op die Dinsdagaand wat Donderdag se eerste ronde voorafgaan, gehou. Die eerste dinee is in 1952 deur die verdedigende kampioen, Ben Hogan, aangebied om die oudkampioene van die toernooi te vereer. Destyds was 15 toernooie reeds gespeel, en die aantal vorige kampioene was 11. Amptelik bekend as die "Masters Club", bevat dit slegs wenners van die Meesters, alhoewel geselekteerde lede van die Augusta National Golf Club as erelede opgeneem is, gewoonlik die voorsitter.

Die verdedigende kampioen, as gasheer, kies die spyskaart vir die dinee. Meesterskampioene het gereeld geregte uit hul vaderland bedien wat voorberei is deur die Meestersjef. Merkwaardige voorbeelde hiervan is haggis, wat in 1989 deur die Skot Sandy Lyle voorgesit is, en bobotie, 'n Suid-Afrikaanse gereg, wat op versoek van die 2008-kampioen, Trevor Immelman, bedien is. Ander voorbeelde is die Duitser Bernhard Langer met *Wiener schnitzel* uit 1986, die Britse vis-en-skyfies van Nick Faldo, die Kanadees Mike Weir se eland en wildevark, en Vijay Singh se seekos *tom kah* en *hoender panang-kerrie*. Die 2011-ete van Phil Mickelson was 'n Spaanse dis, in die hoop dat Seve Ballesteros dit sou bywoon, maar hy was reeds te siek en is enkele weke later oorlede.

### Joggies

Tot in 1983 moes alle deelnemers aan die Meesters gebruikmaak van die dienste van 'n Augusta National Club-joggie, wat volgens klubtradisie altyd 'n Afro-Amerikaanse man was. Inderdaad word beweer dat Clifford Roberts, medestigter van die klub, gesê het: "Solank ek nog leef, sal gholfspelers wit wees en joggies swart wees." Sedert 1983 – ses jaar na Roberts se dood in 1977 – word spelers die opsie gegee om hul eie joggie na die toernooi te bring.

Die Meesters vereis dat joggies 'n uniform dra wat bestaan uit 'n wit oorpak, 'n groen Masters-pet en wit tekkies. Die van, en soms die eerste voorletter, van elke speler word op die rug van sy joggie-uniform aangetref. Die verdedigende kampioen ontvang altyd joggie-nommer "1": ander gholfspelers kry hul joggienommers in die volgorde waarin hulle vir die toernooi registreer. Die ander grotes en 'n paar PGA Tour-byeenkomste het voorheen 'n soortgelyke beleid ten opsigte van joggies gehad tot in die 1970's.

Speleruitnodigings
------------------

Soos met die ander grotes, verdien die Meesters se wenner verskeie voorregte wat sy loopbaan 'n hupstoot gee. Elke Meesterskampioen word outomaties uitgenooi om in die ander drie grotes (die Amerikaanse Ope, die Ope-kampioenskap en die PGA-kampioenskap) vir die volgende vyf jaar te speel (behalwe vir amateurwenners, tensy hulle binne die vyfjaarperiode professioneel word), en verdien 'n lewenslange uitnodiging na die Meesters. Hulle ontvang ook lidmaatskap van die PGA-toer vir die volgende vyf seisoene en uitnodigings na die Spelerskampioenskap vir vyf jaar.

Toegangskaartjies
-----------------

Kaartjies vir toeskouers na die toernooi is nie vryelik beskikbaar aan die publiek nie. Die rede hiervoor is dat daar 'n geslote "list of patrons" by die Augusta National Golf Club Masters Tournament gehou word, persone aan wie die beskikbare kaartjies (bekend as "Series Masters Badges" (vir Donderdag tot Sondag)) gereeld elke jaar verkoop word. Hierna mag belangstellendes enige nie-benodigde toegangskaartjies indirek of moontlik via die swartmark van houers ("patrons") verkry.

Die enigste ander opsie is die sg. "Masters Practice Rounds"-kaartjies wat in beperkte hoeveelhede beskikbaar gestel word aan persone wat vooraf daarvoor aansoek gedoen het, aldus die toernooibestuur.